Rikunarita-ORG/Wikinium huggingface dataset:
# Aerofonia

Erke**Aerofonia** është një kategori e instrumeneve muzikore që si karakteristik kanë nxjerrjen e tingujve prej vibracioneve të frymës mbi instrumentin, zakonisht përmes një tubi ku jehojnë frekuencat. Këto lloje të instrumenteve quhen ndryshe **instrumente frymore**.

Ndër instrumentet muzikore aerofonike dallohen:

* Bardhaçka
* Bicula
* Bilbili
* Bobla
* Bredhkaçet
* Cirifilja
* Cyli
* Fuga
* Fuza
* Fyelldrejti
* Fyelli
* Gajdja
* Gërneta
* Gëzhoja
* Glyra
* Karamunxa
* Kollomidhja
* Llullaku,
* Niellëset
* Picanga
* Pipëza
* Stërkalca
* Surleja
* Vronja
* Zumarja

## Lidhje të jashtme

* Enciklopedia e muzikës popullore shqiptare
# Paranoja

**Paranoja** është instinkt ose proces mendor i cili besohet të jetë fuqimisht i ndikuar nga ankthi apo frika, shpesh deri në pikën e deluzioneve dhe iracionalitetit. Mendimi paranoik në mënyrë tipike ka natyrë persekutimi, ose besime konspirative në lidhje me kërcënim të përceptuar drejtë vetes (p.sh. "gjithkush është duke më ndjekur / duke dashur të më lëndojë"). Paranoja dallon nga fobitë, të cilat gjithashtu përmbajnë frikë iracionale, por zakonisht jo fajësim. Bërja e akuzave falso dhe mosbesimi i përgjithshëm ndaj të tjerëve shumë shpesh e shoqërojnë paranojën. Për shembull, një incident që shumica e njerëzve do ta shihnin si aksident apo koinçidencë, personi paranoik mund të besojë se ishte i qëllimshëm. Paranoja është simptoma qendrore e psikozës.

## Shiko edhe

* Ankthi
* Frika

## Referime
# Rotten Tomatoes

Rotten Tomatoes|  |
| Lloji i faqes | Grumbullues i recenzimeve për film dhe TV |
| Pronari/ja | * Fandango Media:
	+ WarnerMedia (25%)
	+ NBCUniversal (75%)
 |
| URL | rottentomatoes.com |
| Komercial | Po |
| Regjistrimi | Sipas dëshirës |
| Lansuar | 12 gusht 1998 (1998-08-12) |
|  |

**Rotten Tomatoes** është një uebfaqe amerikane për grumbullimin e recenzimeve për film dhe televizion. Kompania u lançua në gusht 1998 nga tre studentë universitarë në Universitetin e Kalifornisë, Berkeley: Senh Duong, Patrick Y. Lee dhe Stephen Wang. Edhe pse emri "Rotten Tomatoes" (përkth. "Domatet e kalbura") lidhet me praktikën e hedhjes së domateve të kalbura kur nuk pranojnë një performancë të dobët skenike, frymëzimi origjinal vjen nga një skenë ku shfaqen domate në filmin kanadez *Léolo* (1992).

Që nga janari i vitit 2010, Rotten Tomatoes ka qenë në pronësi të Flixster, e cila nga ana e saj ishte blerë nga Warner Bros. më 2011. Në shkurt 2016, Rotten Tomatoes dhe faqja e saj mëmë Flixster u shitën te Fandango, pronë e Comcast-it. Warner Bros. mbajti një pakicë të aksioneve në njësitë e bashkuara, përfshirë Fandango.

Faqja ndikon shumë në mendimin paraprak të shikuesve të filmave, saqë në SHBA një e treta thonë që e konsultojnë atë para se të shkojnë në kinema. Ajo është kritikuar për metodologjinë e vet — përmes së cilës i thjeshtëson recenzimet deri sa të mbërrijë tek një dikotomi e freskisë kundër kalbjes. Ajo është kritikuar edhe për thjeshtësimin e manipulimit të recenzimeve, ku studiot filmike mund t'i kufizojnë shfaqjet e hershme për vetëm kritikët me anësi pozitive, mbi taktika të tjera.

## Referime

## Lexim i mëtutjeshëm

* Wilkinson, Alissa (13 gusht 2018). "CinemaScore, Rotten Tomatoes, and movie audience scores, explained". *Vox* (në anglisht). Marrë më 23 qershor 2026.
* Frey, Mattias; Sayad, Cecilia (2015). *Film Criticism in the Digital Age* (në anglisht). Rutgers University Press. ISBN 9780813570747.

## Lidhje të jashtme

* Faqja zyrtare në internet
*
# Rruga

Autostrada
**Rruga** apo **Udha** është një hapësirë e caktuar mbi të cilën lëvizin njerëzit ose mjetet e ndryshme transportuese rrugore. Hapësira rrugore në vendet rurale më para caktohej përmes marrëveshjes së lirë të banorëve të një vendi të caktuar, kurse në kohët e sotme ajo përcaktohet nëpërmjet planifikimit urban të vendeve.

Zakonisht rrugët kufizohen në të dyja anët e saj me trotuarë disi më të ngritur se rruga, mbi të cilët kalojnë këmbësorët.

## Llojet e rrugëve

* **Rruga rurale(rruga lokale)* është rruga që lidh vendet rurale në mes tyre.

Zakonisht këto rrugë në vendet tona janë për nga vlera të dobëta dhe të pa rregulluara mirë, kurse në vendet e perëndimit janë në nivelt më të larta, por sidoqoftë rrugët rurale i takojnë nivelit të ulët të rrugëve që lidhin fshatrat me njëri-tjetrin dhe në ndonjë rast fshatin me qytetin.

* **Rruga urbane(superstrada)* është rruga që lidh vendet urbane.

* **Rruga magjistrale** ose **Magjistralja** (latinisht: *magis - magistrale* - e madhe) e ka kuptimin e rrugës publike zyrtarisht të kategorizuar si një rrugë magjistrale, që lidhë dy ose më shumë qytete të mëdha dhe të cilat mund të shërbejnë si lidhje me rajonet fqinje të një shteti të caktuar.

## Ndarja e rrugëve sipas rëndësisë

* **Rruga me një kalim** është rrugë në të cilën lejohet kalimi i automjeteve vetëm në njërin drejtim, pavarësisht se për cilin drejtim shenja e qarkullimit rrugor ndalon apo lejon kalimin.

* **Rruga me dy kalime** është rrugë në të cilën lejohet kalimi në të dyja drejtimet.

* **Rruga me të drejtë kalimi** është rruga në të cilën shenjat e qarkullimit rrugor të japin të drejtë kalimi mbi automjetin tjetër të drejtimit përballë.

* **Rruga e nivelit të parë** kjo shkallë e kategorizimit të rrugëve është një lloj nivelizimi ku një rrugë merr vlerat mbi një rrugë tjetër e që të dyja lidhen në një vend për të mbajtur vazhdueshmërinë e komunikacionit. Nivelizimi i rrugëve mund të bëhet në bazë të strukturës së rrugëve ose në bazë të shenjave të qarkullimit rrugor. Rruga e dorës së parë ose e nivelit të parë gjithmonë ka përparësi mbi rrugën e nivelit të dytë.

* **Rruga e nivelit të dytë** përsa i përket rrugëve të nivelit të dytë nëpër qytete zakonisht janë të ndara me shenja të komunikacionit ose sipas gjërësisë së tyre, këto rrugë jan më të ngushta se sa rrugët e nivelit të parë.

* **Rruga e mbylltur T** është rrugë, balli i së cilës është i mbyllur, pra rruga e drejtë përfundon, vazhdimi i komunikacionit mund të bëhet në dy drejtimet tjera: në të djathtë apo në të majtë.

* **Rruga e kufizuar** është rrugë në të cilën janë bërë kufizime. Përsa i përket rrugëve të kufizuara ekzistojnë lloje të ndryshme kufizimesh, pra në një rrugë të caktuar mund të kemi një ose disa kufizime të caktuara pavarësisht nga ajo se çfarë shenje e qarkullimit rrugor kemi në atë rrugë.

## Përqëndrimi

## Shih edhe

* Autostrada
* Hekurudha
* Rruga magjistrale

## Lidhje të jashtme
# Aín

| Aín |
| --- |
| Komunë |
| St. Michael church. |
| Stema |
| Popullsia |
|  • Total | 140 |
| Emërtimi i banorëve | Aïnencs |
| Faqja zyrtare | portales.gva.es/ain/ |

**Aín** është një komunë në Spanjë, e vendosur në qarkun Plana Baixa, të provincës Castelló, në Komunitetin e Valencias. Aín ka 140 banorë (2010), dhe përfshinë një sipërfaqe prej 12.3 km2.

## Referimet

## Lidhje të jashtme

*
* Webfaqja zyrtare